হাতিরঝিল সমন্বিত উন্নয়ন প্রকল্পের অংশ হিসেবে মালিবাগ-নতুনবাজার এলাকার বাসিন্দা ও যাত্রীদের ভোগান্তি লাঘবে রামপুরা ও বাড্ডা প্রান্তে দু’টি ইউলুপ নির্মাণের পরিকল্পনা করে রাজধানী উন্নয়ন কর্তৃপক্ষ (রাজউক)। এর মধ্যে গত বছরের ২৫ জুন রামপুরা প্রান্তের (দক্ষিণ) ইউলুপটি চালু হয়। কিন্তু বাড্ডার দ্বিতীয় ইউলুপটির কাজ এখনও শেষ হয়নি। প্রকল্প সংশ্লিষ্ট সূত্রে এসব তথ্য জানা গেছে।